Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 3.11.2011

Návrh 
na schválenie prípadu osobitného zreteľa týkajúceho sa nájmu časti pozemkov registra „C“ KN parcely č. 5984/1 a parcely č. 5984/2 v k.ú. Vinohrady pre Ing. Zbyhněva Stebela s manželkou, bytom Klemensova 7, 811 09  Bratislava

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
							       3. Žiadosť 
                                                                                	       4. Snímka z katastrálnej mapy 
                                                 			       5. Návrh Nájomnej zmluvy
							       6. LV č. 3686
							       7. LV č. 611

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
1. spracovateľa
2. Mgr. Zuzanu Vargovú

					Október 2011
Návrh uznesenia

Miestne zastupiteľstvo

					s ch v a ľ u j e

nájom častí pozemku registra „C“ KN parcely č. 5984/1 a parcely č. 5984/2 v k. ú. Vinohrady o celkovej výmere 9,6 m2  za účelom vybudovania odkvapového chodníka a jeho údržby k stavbe – rodinného domu so s.č. 13025 na pozemku registra „C“ KN parcely č. 5989/14 pre Ing. Zbyhněva Stebela a manželku PharmDr. Janu Stebelovú, bytom Klemensova 7, 811 09  Bratislava, ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov na dobu neurčitú za nájomné:

10 €/m2/rok 
celkovo za 96,- €/rok

-  s pripomienkami
-  bez pripomienok

DÔVODOVÁ  SPRÁVA

Dňa 22.6.2011 požiadal p. Ing. Zbyhněv Stebel s manželkou mestskú časť Bratislava – Nové Mesto (ďalej len MČ BA-NM) o prenájom častí pozemkov registra „C“ KN parcely č. 5984/1, parcely č. 5984/2 a parcely č. 5984/3, zapísané na LV č. 3686 v k.ú. Vinohrady vo vlastníctve MČ BA-NM o celkovej výmere 17 m2 za účelom údržby rodinného domu so s.č. 13025, postavený na pozemku registra „C“ KN parcely č. 5989/14. Pozemok registra „C“ KN parcela č. 5989/14, na ktorom je rodinný dom so s.č. 13025 postavený tvorí hranicu s pozemkom registra „C“ KN parcelou č. 5984/1 a parcelou č. 5984/2. Nakoľko pozemok registra „C“ KN parcela č. 5984/3 netvorí priamo hranicu s parcelou č. 5989/14, nie je dôvodné upravovať vzťah k predmetnému pozemku nájomnou zmluvou za účelom vybudovania odkvapového chodníka. Z uvedeného dôvodu pozemok parcela č. 5984/3 nebude predmetom nájomnej zmluvy uzavretej so žiadateľom za účelom vybudovania odkvapového chodníka.
Navrhovaný prenájom o výmere 9,6 m2 je stanovený výlučne za účelom vybudovania odkvapového chodníka a jeho umiestnenia na časti pozemku parcely č. 5984/1 a časti pozemku parcely č. 5984/2 popri hranici s pozemkom parcely č. 5989/14. 
Pozemky registra „C“ KN parcela č. 5984/1 a parcela č. 5984/2 sú v správe ZŠ s MŠ Jeséniova ulica 54, 831 01  Bratislava (ďalej len správca) a sú súčasťou areálu materskej škôlky na Jeséniovej ulici.
Predmetný materiál bol prerokovaný v Miestnej rade mestskej časti Bratislava – Nové Mesto konanej dňa 06.09.2011 s pripomienkou odstránenia existujúceho oplotenia na dotknutých pozemkoch.
Správca dotknutých pozemkov prehodnotil svoje stanovisko k prenájmu častí pozemkov a nemá námietky k uzavretiu nájomnej zmluvy za podmienky odstránenia existujúceho oplotenia. 
Oddelenie územného plánu a životného prostredia nemá námietky k prenájmu častí dotknutých pozemkov za nasledovných  podmienok:
- zmluvne zaviazať nájomcu k udržiavaniu predmetu nájmu v čistote a v poriadku, 
- všetky práce na predmete nájmu bude vykonávať tak, aby nedošlo k poškodeniu drevín, rastúcich v tesnej blízkosti prenajatej časti,
- práce bude vykonávať tak, aby sa prípadný odpad neprenášal na pozemok MŠ,
- nájomca bude užívať predmet nájmu tak, aby nezasahoval do prevádzky MŠ hlukom, zápachom, odpadom a pod., pričom bude brať na zreteľ prevádzkovú dobu v MŠ (v tomto čase nebude vykonávať žiadne práce, ktoré by narúšali akúkoľvek aktivitu v MŠ).
Na miestnej obhliadke konanej dňa 30.09.2011 bolo zistené, že existujúce oplotenie bolo posunuté bližšie k hranici pozemku parcely č. 5989/14 a nestotožňuje sa s predloženou fotodokumentáciu žiadateľa. Odstránenie existujúceho oplotenia bude zakotvené v Nájomnej zmluve ako záväzok nájomcu viažuci sa na zmluvnú pokutu.  
Nakoľko sa jedná o nájom, ktorý presiahne 10 dní v kalendárnom mesiaci je potrebné v zmysle § 9a ods. 9 písm. b) zákona č. 138/1991 Zb. o majetku obcí v znení neskorších predpisov tento nájom schváliť v miestnom zastupiteľstve trojpätinovou väčšinou všetkých poslancov.	

Miestna rada návrh prerokovala dňa 04.10.2011 a odporúča ho schváliť.